Kui sa kellegagi abiellud, siis pead sa tundma, et saad oma kallimat usaldada ja tema peale loota. Ta peab olema sinu jaoks õlg, mille najal raskel ajal nutta ja tagala, kelle juurde põgeneda siis, kui sulle tundub, et kogu maailm on sinu vastu. Kui sinu kallim ei toeta sind, kui sa ei saa tema peale loota ega teda usaldada, siis pole sul küll mõtet abielusadamasse sõuda.
4. Ta ei väärtusta sind
Kui sinu partner võtab sind oma elus iseenesestmõistetavana ega vaevugi mõistma, et ta on õnnega koos, siis peaksid abiellumise mõtte küll maha matma. Kui ta juba enne abielu sind ei hinda, siis ametlik kooselu teeb selle situatsiooni veelgi hullemaks.
5. Ta võtab oma elu puudutavad otsused kõik ise vastu ega arvesta sinuga
Kui sa oled abielus, siis tuleb enamus olulisi otsuseid vastu võtta koos, kuna need mõjutavad mõlema abikaasa elu. Kui sinu kallim ei aruta enne elumuutuste tegemist või oluliste otsuste vastu võtmist asju sinuga, siis ilmselt ei ole sinu arvamus ja heaolu tema jaoks väga olulised.
6. Tal on sinu ees saladused
Inimesed võivad hoida oma tõelist palet kasvõi kogu maailma eest varjul ning säilitada salapära ja privaatsuse. Kui rääkida aga suhtest, siis peaksid kaks inimest omavahel olema siiski võimalikult ausad ja avameelsed oma mõtete ja tunnete osas. Kui sul on tunne, et sinu kallim varjab sinu eest asju, mis muudaksid midagi teie omavahelises suhtes, siis ära kiirusta temaga abielluma.
7. Sa ei ole oma partneri jaoks oluline
Kui sa tunned alatasa, et kõik muu on sinu kallima jaoks tähtsam kui sina, siis tasuks suhte arengule pidur peale tõmmata. Enamasti sellised asjad ei parane ajaga, pigem lähevad hullemaks.
8. Ta ei hooli sinu saavutustest ega sinu karjäärist
Kui sa plaanid oma elu siduda, siis peaks sinu kõrval olev inimene väärtustama sinu soove, ambitsioone ja unistusi. Kui need ei ole tema jaoks olulised, siis ilmselt ei hooli ta ka sinust väga palju.
9. Ta on ebaküps
Sa soovid ju abielluda mehega, mitte poisikesega? Kui sinu kõrval on inimene, kes pole veel iseendaski selgusele jõudnud, siis sa ei saa tegelikult eeldada, et ta teaks, mida ta ootab sinult või teie suhtelt.
10. Ta toob alatasa teie vanu probleeme päevakorda
Eestlastel on ütlemine - "kes vana asja meelde tuletab, sel silm peast välja". Seda ei maksa nüüd küll sõna-sõnalt võtta, kuid kui sinu kallim kipub ikka ja jälle vanu asju meenutama, et nende osas nääklema kukkuda, siis peaksid pisut järele mõtlema oma pulmaplaanidega. Sa ju soovid enda kõrvale inimest, kes suudab suhtes esilekerkivate probleemidega tegeleda, neist üle saada ja edasi liikuda, mitte neid elu lõpuni ketrama jääda?
Toimetas: Katrin Oidra
Loe lisaks: 12 mõnusat ja humoorikat tsitaati seksi kohta
Astroloogia ja armastus | Milline on sinu sodiaagimärgi esindaja jaoks parim aeg, et abielluda?